CELEX: 32013D0048
Language: lv
Date: 2013-01-22 00:00:00
Title: 2013/48/ES: Padomes Īstenošanas lēmums ( 2013. gada 22. janvāris ), ar ko groza Īstenošanas lēmumu 2011/77/ES par Savienības finanšu palīdzības piešķiršanu Īrijai

24.1.2013   
            
            
               LV
            
            
               Eiropas Savienības Oficiālais Vēstnesis
            
            
               L 21/30
            
         
      PADOMES ĪSTENOŠANAS LĒMUMS
   
   (2013. gada 22. janvāris),
   ar ko groza Īstenošanas lēmumu 2011/77/ES par Savienības finanšu palīdzības piešķiršanu Īrijai
   (2013/48/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 407/2010 (2010. gada 11. maijs), ar ko izveido Eiropas finanšu stabilizācijas mehānismu (1), un jo īpaši tās 3. panta 2. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Pamatojoties uz Īrijas lūgumu, Padome tai ar Īstenošanas lēmumu 2011/77/ES (2) piešķīra finansiālu palīdzību, lai atbalstītu spēcīgu ekonomikas un finanšu reformu programmu, kuras mērķis ir atjaunot uzticību, ļaujot atjaunot ilgtspējīgu izaugsmi ekonomikā un nodrošināt finansiālu stabilitāti Īrijā, eurozonā un Savienībā.
            
         
               (2)
            
            
               Saskaņā ar Īstenošanas lēmuma 2011/77/ES 3. panta 9. punktu Eiropas Komisija sadarbībā ar Starptautisko Valūtas fondu (SVF) un saziņā ar Eiropas Centrālo banku (ECB) ir astoto reizi pārskatījusi Īrijas iestāžu progresu pieņemto pasākumu īstenošanā, kā arī minēto pasākumu efektivitāti un ekonomisko un sociālo ietekmi.
            
         
               (3)
            
            
               Ir sasniegts ievērojams progress attiecībā uz programmā noteiktajiem banku aizdoto līdzekļu īpatsvara samazināšanas mērķiem. Konkrēti, divas vietējās bankas vai nu jau ir sasniegušas, vai arī gatavojas sasniegt mērķi, kur aizdevumu attiecība pret noguldījumiem ir 122,5 %, ko sākotnēji bija plānots sasniegt līdz 2013. gada beigām. Atlikusī vietējā banka ir pabeigusi dažu ar pamatdarbību nesaistītu aktīvu realizāciju, un tās programmā ietvertās aizdoto līdzekļu īpatsvara samazināšanas prasības tiks izvērtētas pēc tam, kad Eiropas Komisija pieņems lēmumu par tās restrukturizācijas plānu.
            
         
               (4)
            
            
               Ņemot vērā ievērojamo progresu, izmaiņas programmas uzraudzības sistēmā attiecībā uz bankām, kas samazina aizdoto līdzekļu īpatsvaru atbilstoši nominālajiem ar pamatdarbību nesaistīto aktīvu realizācijas mērķiem, un pilnveidotā uzraudzība, kas izstrādāta, lai nodrošinātu, ka bankas uzlabo to neto finansējuma stabilitātes rādītājus un to likviditātes seguma rādītājus, varētu palīdzēt izvairīties no nepamatotām izmaiņām banku depozītu cenās un sagatavot bankas atbilstībai Bāzeles III likviditātes prasībām.
            
         
               (5)
            
            
               Ņemot vērā minētās izmaiņas un apsvērumus, Īstenošanas lēmums 2011/77/ES būtu jāgroza,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2011/77/ES 3. pantu groza šādi.
   
               1)
            
            
               panta 8. punkta c) apakšpunktu aizstāj ar šādu:
               
                           “c)
                        
                        
                           samazina vietējo banku aizdoto līdzekļu īpatsvaru atbilstoši nominālajiem ar pamatdarbību nesaistīto aktīvu realizācijas un amortizācijas mērķiem, kas noteikti atbilstoši 2011. gada PLAR, ja vien notiekošajā banku restrukturizācijas plānu novērtēšanā nav panākta citāda vienošanās ar Eiropas Komisiju, un uzrauga banku Bāzeles III likviditātes un neto finansējuma stabilitātes rādītāju prasību izpildes progresu saskaņā ar pilnveidoto uzraudzības sistēmu, par ko ir vienošanās programmā;”;
                        
                     
         
               2)
            
            
               panta 10. punktu aizstāj ar šādu:
               “10.   Īrija 2013. gadā saskaņā ar saprašanās memorandā paredzētiem konkrētiem noteikumiem:
               
                           a)
                        
                        
                           pabeidz banku stresa pārbaudi, kas ir saskaņots ar Eiropas Banku iestādes (EBI) veikto testu, pamatojoties uz 2011. gada PCAR rezultātiem un 2012. gada finanšu pasākumu programmu. Stresa tests ir stingrs, un to turpina balstīt uz stabilām prognozēm par aizdevumu zaudējumiem un augstu pārredzamības līmeni. Rezultātu publicēšana notiek reizē ar nākamo EBI testu;
                        
                     
                           b)
                        
                        
                           samazina vietējo banku aizdoto līdzekļu īpatsvaru, tuvojoties nominālajiem ar pamatdarbību nesaistītu aktīvu realizācijas un amortizēšanas mērķiem 2013. gada beigām, kas noteikti atbilstoši 2011. gada PLAR, ja vien notiekošajā banku restrukturizācijas plānu novērtēšanā nav panākta citāda vienošanās ar Eiropas Komisiju, un uzrauga banku Bāzeles III likviditātes un neto finansējuma stabilitātes rādītāju prasību izpildes progresu saskaņā ar pilnveidoto uzraudzības sistēmu, par ko ir vienošanās programmā.”
                        
                     
         2. pants
   Šis lēmums ir adresēts Īrijai.
   
      Briselē, 2013. gada 22. janvārī
      
         
            Padomes vārdā –
         
            priekšsēdētājs
         
         M. NOONAN
         
      
   
   
      (1)  OV L 118, 12.5.2010., 1. lpp.
   
      (2)  OV L 30, 4.2.2011., 34. lpp.